b'\n_START_ARTICLE_\nMalcolm X (pel\xc2\xb7l\xc3\xadcula)\n_START_SECTION_\nArgument\n_START_PARAGRAPH_\nLa hist\xc3\xb2ria \xc3\xa9s la vida de Malcolm X. Correspon doncs a la seva autobiografia, des de la seva infantesa, fins al seu assassinat passant pel seu comprom\xc3\xads contra la segregaci\xc3\xb3 racial._NEWLINE_La pel\xc2\xb7l\xc3\xadcula d\xc3\xb3na una imatge molt positiva del personatge, "violent, insolent, provocant" (esl\xc3\xb2gan de la pel\xc2\xb7l\xc3\xadcula) per\xc3\xb2 conven\xc3\xa7ut i convincent, comprom\xc3\xa8s per\xc3\xb2 v\xc3\xadctima d\'un moviment que no el compr\xc3\xa8n i que, finalment dividit, l\'assassina._NEWLINE_La pel\xc2\xb7l\xc3\xadcula presenta igualment la seva fe musulmana, a trav\xc3\xa9s del seu pelegrinatge a La Meca que, sembla, va ser la causa d\'un canvi en la seva concepci\xc3\xb3 del combat a portar pel reconeixement del poble negre als Estats Units._NEWLINE_La pel\xc2\xb7l\xc3\xadcula s\'acaba per les paraules pronunciades, despr\xc3\xa9s de l\'assassinat de Malcolm X, per Martin Luther King. Aquest parla de l\'assassinat com d\'una \xc2\xabdeplorable trag\xc3\xa8dia\xc2\xa0\xc2\xbb i, malgrat les seves idees de vegades divergents, reconeix Malcolm com \xc2\xab\xc2\xa0una de les esperances m\xc3\xa9s radiants de Harlem\xc2\xbb i \xc2\xabun afroameric\xc3\xa0 valent i valer\xc3\xb3s, mai ven\xc3\xa7ut\xc2\xa0\xc2\xbb'